Bruņuzivju ala
Bruņuzivju ala, saukta arī par Roču ieža alu, ir viena no divām sāniskās erozijas alām Vanagu iezī Amatas kreisajā krastā, Amatas novada Drabešu pagastā. Iesniedzas smilšakmenī 8 m dziļumā. Alas sienās atsedzas nogulumu kārta ar bruņuzivju atliekām. Blakus Bruņuzivju alai atrodas 12 m garā P ala, kuras plāna projekcija veido P burta formu. Abu alu ieejas nepieejamas, atrodas 1 m virs upes atvara.